KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad Postojna

### **5293 Volčja Draga** št.: 01401-6000000212

## Z A P I S N I K

**19. redne seje Sveta Krajevne skupnosti Bukovica-Volčja Draga**, **ki je bila**

 **19. 1. 2022 v Kulturnem domu v Bukovici**

#### Prisotni člani Sveta KS: Dušan Nemec, Irena Gregorič, Dragan Zorn, Denis Plahuta in Boštjan Čečko. Opravičil se je Srečko Špacapan.

Seje se je udeležil tudi župan občine Renče-Vogrsko Tarik Žigon.

Sejo je vodil Dušan Nemec, predsednik Sveta KS.

**Predlagan in potrjen je bil naslednji dnevni red :**

1. Problematika Kontejnerskega mesta pri železniški progi (pri železniški postaji).
2. Ureditev območja Lakness z igralnico, hotelom in nakupovalnim središčem.
3. Razlaga proračuna za leto 2022 (predstavitev župana).
4. Plan dela KS za leto 2022 (seznanitev župana, posledično občinske uprave o vašem predvidenem delovanju za letošnje leto).
5. OPN (Občinski prostorski načrt).
6. Potrditev zapisnika 18. redne seje in pregled sklepov.
7. Potrditev zapisnika 8. dopisne seje z dne 11. 1. 2022.
8. Poročilo Komisije za popis drobnega inventarja in osnovnih sredstev KS,
9. Imenovanje Komisije za popis terjatev in obveznosti KS za leto 2021.
10. Evidentiranje turistično zanimivih točk in poti.
11. Pobude in vprašanja članov Sveta KS ter informacije.

Ad)

**Problematika kontejnerskega mesta pri železniški postaji**

Predsednik Dušan Nemec pove o dogajanju pri kontejnerskem mestu pri Železniški postaji. S strani občine je bilo naročeno, naj se kontejnersko mesto preuredi (podre zid….). KS (Dušan Nemec in Srečko Špacapan) se z načinom reševanja problema nista strinjala, dela so bila ustavljena.

Župan pove, da ne gre samo za rušenje zida ampak za celostno ureditev ekološkega otoka. S prenovo mora soglašati tudi Komunala (njihov tehnični inženir, da lahko komunala zadevo servisira).

Dušan vpraša župana, kaj jebilo mišljeno, da se bo dejansko naredilo poleg rušenja zidu?

Dragan Zorn pove, da gre za primer, kako se ne dela… (vpletena občinska svetnica…).

Župan predstavi konkretno rešitev, zid bi se pomaknil cca. 3 metre desno…. Potrebno bi bilo narediti odtočne luknje.

Denis Plahuta predlaga nekoliko drugačno ureditev.

Svet KS je sprejel sklep: pripraviti je potrebno dobro in strezno rešitev tega kontejnerskega mesta.

Ad) 2

**Ureditev območja Lakeness-a z igralnico, hotelom in nakupovalnim središčem**

Župan pove, da so bile s strani investitorja narejene skice, ki smo jih tudi prejeli. Drugače kaj dosti o zadevi ne ve. Glede nove trgovine pove (nakupovalno središče), da s strani Mercatorja menda obstaja možnost, da bi se trgovine obnavljale, morda tudi na kakšni novi lokaciji. Potrebno bi bilo pogovor nadaljevati, saj so se menda usmerili v decentralizacijo. Druge trgovine doslej niso pokazale zanimanja.

Boštjan Čečko izpostavi, da so sedanje tregovine s slabimi parkirišči… majhne, s tem pa tudi slabo preskrbljene.

Dušan Nemec poudari, da Mercator prodaja vse manjše trgovine, po njegovem ne bo zidal nove, kot si mi želimo. Potrebujemo trgovino tudi z delikateso.

Predstavljene so bile tri različne skice – variante.

Pripombe:

* 1. Načrt trgovin je narisan na tujem zemljišču (Lozej, Šurbek….). Na občinskem zemljišču se predlaga gradnja igralnice, za trgovine pa se predlaga na tujih zemljiščih…. Kdo bo ta zemljišča odkupil? Krajani potrebujemo predvsem trgovino…. Sicer nisem proti investitorjem, to podpiram…. Potrebujemo pa tudi trgovino, je poudaril Dušan Nemec.
	2. Dragan Zorn upa, da se bo stvari dalo uskladiti da bi bili zadovoljni tako krajani kot potencialni vlagatelji.
	3. Boštjan Čečko pove, da se KS ne strinja z lokacijo igralnice kot je na skicah, menimo, da igralnica vzame najbolj elitno lokacijo…. Ko se bo igralnica zgradila, za trgovino ne bo primernega prostora.
	4. Župan odgovori: možno bi bilo, da se investitorju postavi določene pogoje, z določenimi vlaganji investitorja.
	5. Denis Plahuta: obstaja strah, da bo igralnica in hotel bila le za Italijane. Domačini ne bodo vzeli zadeve za svoje…. Ne bi bilo prav, da bi bila stvar zaprtega tipa in krajani ne bi imeli nič od tega…. Odprt dostop do jezera in igrišč je pomemben.
	6. Boštjan Čečko: pričakujemo, da se bo športni park v resnici zgradil….
	7. Dušan Nemec izpostavi, da se dela ograja pri Poligalantu, v okviru »ne vem kakšnega« projekta. Župan pove, da gre za občinsko parcelo, in se jo bo ogradilo. Dušan meni, da ne gre za občinsko parcelo (potok je v lasti RS)… in ograja se dela na tujem….
	8. Hiša dobre volje (načrtovana že pred leti) zraven Petrnelovih; menda so bili Petrnelovi proti. Zakaj? Nimajo izhoda na glavno cesto, vozijo se po občinski zemlji. To hišo je občina odkupila, in arhitektki Bonutijevi so bili že plačani načrti…. (10.000?). Objekt, ki ga je občina že odkupila, je potrebno uporabiti. Občina naj prepiše hišo na KS, občina naj da še kakšnih 50.000 in se uredi objekt za druženje starejših.
	9. Postavljeno je bilo vprašanje parkirega prostora pri Spinteku – ali plačujejo najemnino? Župan pove, da so plačali v enkratnem znesku za določeno obdobje.

Ad) 3

**Razlaga proračuna za leto 2022**

Predsednik Dušan Nemec je predal besedo županu. Župan je začel predstavljati podatke delovanja KS Bukovica-Volčja Draga glede finančnega poslovanja v letu 2021. Ugovarjal mu je tajnik KS Stanko Šemrl, s trditvijo, da so podatki, o katerih govori župan popolnoma napačni (gre za celotno leto 2021). Podatki, s katerimi je operiral župan so bili iz novembra 2021.

Župan pove, da ima morda napačne podtke, češ, da občina nima vpogleda v finančno poslovanje KS.

V nadaljevanju župan posreduje naslednje informacije: Nadaljevali naj bi se projekti:

Ureditev ceste v Lomovem, meteorne vode, v izvedbo januarja…. (Marvin).

Cesta Zmajna: potreben projekt, ureditev kanalizacije (nič konkretnega).

Britof Rotonda: pločnik, sprehajalna pot (nič konkretnega), kdaj?

Ograja pri Batističu…KS in krajani nasprotujejo projektu, župan pa ga podpira.

Ad fornulos: za 5000 eur še nekaj ureditve, ni jasne predstavitve, KS bo spremljala obljubo župana.

Problem je tudi vodovod v Dolinah do črpališča, najbrž potrebne tudi meritve parcel ceste v Doline.

Dušan: Doline vodovod je potreben…. Premajhna cev…: najprej meritve, rušanje, potem kanalizacija skupaj z vodovodom, potrebna je tudi javna razsvetljava….

Ad) 4

**Plan dela KS**

Ob tej točki ni bilo posebne razprave. V luči prejšnje točke je vprašanje plana KS povsem odprto. Sredstev nimamo veliko.

**Ad) 5**

**OPN (Občinski prostorski načrt)**

Dragan Zorn je izostavil problematiko OPN. Meni, da marsikje, kjer bi lahko dobili za stanovanjsko gradnjo niso dobili soglasja.

Zanima ga, koliko je bilo vlog, koliko sprejetih, kakšno razmerje med obstoječimi stanovanjskimi in kmetijskimi parcelami. Sprašuje se, kako kvalitetno je pripravljen novi OPN?

Župan odgovoarja: začetek nove priprave OPN sega v 2018. Bili so podaljšani roki…. Pripravo nivega predloga OPN vodi zunanji urbanist (Fabčič).

Prejetih je bilo več kot 400 vlog. Županova mnenje: sprejmimo vse, če se le da. Tako bi bili ljudje zadovoljni. Uslišanih je bilo cca. 180 vlog.

Na javnih razgrnitvah je počilo. Občinska uprava je sprejela sklep: postopek se bo podaljšal: vse vloge občanov se bo upoštevalo in pregledalo, kaj bi bilo potrebno spremeniti, popraviti. Februarja še enkrat javna razgrnitev.

**Ad) 6**

**Potrditev zapisnika 18. redne seje in pregled sklepov**

Svet KS se je seznanil z zapisnikom 18. redne seje in pregledal izvrševanje sklepov. Svet KS je soglasno sprejel sklep: zapisnik 18. redne seje je sprejet.

**Ad) 7**

**Potrditev zapisnika 8. dopisne seje z dne 11. 1. 2022**

Svet KS se je seznanil z zapisnikom 8. dopisne seje (sklep o imenovanju Komisije za popis drobnega inventarja in osnovnih sredstev) in pregledal izvrševanje sklepov. Svet KS je soglasno sprejel sklep: zapisnik 8. dopisne seje je sprejet.

**Ad) 8**

**Poročilo Komisije za popis drobnega inventarja in osnovnih sredstev**

Komisija v sestavi Srečko Špacapan (predsednik), in člana Boštjan Čečko in Stanko Šemrl se je sestala 17. in 19. januarja 2022. Na lokaciji sami (KD) sta inventar pregledala Srečko Špacapan in Stanko Šemrl. Na drugem sestanku so bili prisotni vsi člani komisije. Ugotovitve so naslednje:

1. Ves drobni material in osnovna sredstva se nahajajo tam kot običajno. Nobena stvar ne manjka (Kulturni dom, pokopališče).

2. Nekateri artikli so dotrajani in Komisija Svetu KS predlaga odpis naslednjih:

1.1. 0000644 svetlobna zavesa (dotrajana)

1.2. 0000645 svetlobna zavesa (dotrajana)

1.3. 0000646 svetlobna zavesa (dotrajana)

1.4. 0000647 svetlobna zavesa (dotrajana)

1.5. 0000648 svetlobna zavesa (dotrajana)

Svet KS je sprejel naslednja sklepa:

1. Svet KS obravnaval poročilo Komisije za popis drobnega inventarja in osnovnih sredstev KS.

2. Inventar in drobni material pod točko 2 (artikli 1 – 5) se glede na predlog komisije odpišejo. Odpis je utemeljen.

**Ad) 9**

**Imenovanje komisije za popis terjatev in obveznosti**

Svet KS je sprejel nallednji sklep: V Kmisijo za popis terjatev in obveznosti so imenovani:

Zorn Dragan, predsednik

Irena Gregorič, članica,

Dejan Plahuta član.

**Ad) 10**

**Turistične poti po naši občini**

S strani delovne skupine za turizem v okviru občine Renče-Vogrsko smo prjeli vabilom k sodelovanju pri projektu pri evidentiranju turistično zanimivih točk in poti v naši občini.

Po krajši razpravi se je za sodelovanje odločil Denis Plahuta, ki bo stvar raziskal in predstavil možne lokacije.

**Ad) 11**

**Pobude in vprašanja članov sveta KS**

* + - 1. DušanNemc pove o sestanku na občini glede psenice Anice Žemlja: zaradi korone bo prireditev februarja še prezgodaj… možni datumi ob občinskm prazniku…. Drugače pa septembra….
			2. Irena Gregorič vpraša glede glede strehe (»strojna lopa«) pri pokopališču: župan pove, da je zadeva v reševanju medobčinskega inšpektorja, ki pa je še na bolniškem dopustu.
			3. Irena Gregorič izpostavi tudi poljsko pot od šole proti Renčam, potrebna nekoliko peska…. Župan pove, da je odobren gramoz za poljske poti v vrednosti 2600 eur.
			4. Boštjan Čečko poda informacijo, da krajan (Buk. 8) ponovno izpostavlja potrebo po dodatnih ovirahe - ležečih policajih. Vse skupaj je precej nesmiselno. Ovire so bile postavljene, pa prestavljene, nove se ne bodo postavljale.
			5. Boštjan Čečko opozori, da radar pri kontejnerjih ne dela.
			6. Tajnik Šemrl poda informacijo o dolgu najemnice v KD (Glasbena šola). Svet KS je sprejel sklep: najemnici se pošlje opomin in zahtevo, da ves dolg poravna do konca meseca.
			7. Glede izgradnje optike župan pove, da se bo gradnja nadaljevala v letošnjem letu.

Zapisnik napisal Predsednik Sveta KS

Stanko Šemrl Dušan Nemec